Kúpna  zmluva č.KZ-3/2011
o kúpe nehnuteľnosti, uzavretá dňa 16.05.2011 v Haliči,  okr. Lučenec, podľa ustanovenia  § 588 a nasl. a § 611 Občianskeho zákonníka,  medzi účastníkmi : 

I.	OBEC HALIČ, so sídlom Halič, Mieru súp. č. 66,  PSČ 985 11,  IČO: 00316091, zastúpená štatutárnym zástupcom Vladimírom Rehanekom, starostom obce, výlučný vlastník, 
                             na strane  jednej ako  predávajúci 
                                                                          a
II.	1. G.R., bytom Halič, PSČ 985 11, občan Slovenskej republiky, 
2. M. R.,   vydatá, bytom Halič, PSČ 985 11, občan Slovenskej republiky, 
            obidvaja na strane druhej ako  kupujúci.

                              Účastníci  po vzájomnej dohode uzavreli medzi  sebou túto
                                                      k ú p n u    z m l u v u :

                                                                       Čl. 1.
                                                              Predmet zmluvy
         1/ Predávajúci I. - Obec Halič, je výlučný vlastník  nehnuteľností – pozemku /parcela registra „C“/  C-KN č. 462/59 o výmere 138 m2 – zastavané  plochy a nádvoria, ktorý pozemok sa nachádza  v obci v k.ú. Halič,  zapísaný na LV č. 650.
         Túto nehnuteľnosť odpredáva obec Halič priamym predajom za kúpnu cenu uvedenú v čl. 2 tejto zmluvy  na základe uznesenia obecného zastupiteľstva č. B/1 zo dňa 13.05.2011.    

                                                                        Čl. 2.
                                                                 Kúpna cena
        1/ Cena za predávané nehnuteľnosti bola  účastníkmi zmluvy dohodnutá vo výške  16,60 Eur za 1 m2 odpredávanej plochy, t.j. spolu za výmeru138 m2, ktorá je predmetom zmluvy podľa čl. 1/2 a je odpredávaná priamym predajom,  je kúpna cena 2290,80 €,  slovom  dvetisícdvestodeväťdesit Eur a 80 eurocentov.
      2/  Cena predávaných nehnuteľností bola určená uznesením Obecného zastupiteľstva v Haliči č. B/1. zo dňa 13.05.2011, ktorým uznesením bol v súlade s ustanovením § 9a ods. 8 písm. b/ zákona č. 138/1991 Zb. o majetku obcí v znení neskorších predpisov, schválený predaj pozemku, najmenej za cenu vo výške všeobecnej hodnoty majetku stanovenej podľa vyhl. MS SR č. 492/2004 Z.z. o stanovení všeobecnej hodnoty majetku v znení neskorších predpisov a VZN obce Halič č. 1/2010, ktorým sa prijímajú zásady hospodárenia a nakladania  s majetkom obce a s majetkom štátu, ktorý bol zverený obci Halič – jedná sa o pozemok, ktorý svojím umiestnením a využitím tvorí neoddeliteľný celok k pozemkom vo vlastníctve kupujúcich, ktorí na týchto pozemkoch majú postavený rodinný dom.
.
          3/ Kupujúci sa zaväzujú  kúpnu cenu v uvedenej  výške  zaplatiť predávajúcemu do troch dní po zápise vkladu vlastníckeho práva do katastra nehnuteľností.
        
              Čl. 3.
                                                            Prevod vlastníctva
          1/ Prevod vlastníckeho práva k predávanej  nehnuteľnosti - pozemku uvedenému  v čl.1 tejto zmluvy  z predávajúceho na kupujúcich, nastáva dňom zápisu vkladu  vlastníctva v prospech nadobúdateľov do katastra nehnuteľností  na Katastrálnom úrade – Správe katastra v Lučenci.
           2/ K odovzdaniu nehnuteľnosti - pozemku, ktorý je predmetom tejto kúpnej  zmluvy,  dôjde ihneď pri podpise kúpnej zmluvy.

                                                                     Čl. 4.
                                                               Iné dojednania
          1/ Zmluvné strany berú na vedomie, že po  zápise vkladu vlastníckeho práva do katastra nehnuteľností  vznikne v prospech kupujúceho  výlučné vlastníctvo k pozemku parc. C-KN č. 462/59 o výmere 138 m2 – zastavané plochy a nádvoria t.j. bezpodielové spoluvlastníctvo manželov.
          2/ Predávajúci I. Obec Halič  prehlasuje, že predávaná  nehnuteľnosť nie je zaťažená žiadnymi ťarchami, bremenami resp. inými  právnymi vadami ktoré by bránili kupujúcim v užívaní  nehnuteľností a na ktoré by mal kupujúcich upozorniť.  Súčasne prehlasuje, že sú jej nie známe žiadne zjavné resp.  skryté vady, ktoré by znemožňovali kupujúcim kupovanú  nehnuteľnosť užívať resp. by užívanie bolo sťažené. Kupujúci vyhlasujú, že  im je stav kupovanej   nehnuteľnosti  známy z vykonanej obhliadky,  pričom nezistil žiadne zjavné vady a nedostatky, ktoré by  im bránili nehnuteľnosti užívať.
          3/ Účastníci zmluvy sa dohodli, že po podpise tejto  kúpnej  zmluvy, do vykonania zápisu do katastra  nehnuteľností, sú touto zmluvou viazaní a s predmetom kúpy   nemôžu nakladať.
          4/ Účastníci zmluvy sa dohodli, že vzťahy vyplývajúce  z kúpy a predaja  predmetu tejto zmluvy, ktoré nie sú  zmluvou upravené, sa budú riadiť príslušnými ustanoveniami  Občianskeho zákonníka.

                                                                   Čl. 5
                                                      Záverečné ustanovenia
            1/ Účastníci zmluvy berú na vedomie, že po zápise  vkladu vlastníckeho práva do katastra nehnuteľností na  Katastrálnom úrade Správe katastra v Lučenci, bude v prospech kupujúcich založený nový list vlastníctva  s nasledovným obsahom :
.
- v časti A LV : C-KN č. 462/59 o výmere 138 m2 – zastavané  plochy a nádvoria,
- v časti B LV : G. R.,                         
                          M. R.
                          podiel : 1/1
                           číslo zápisu tejto zmluvy
-	v časti C LV : bez zápisu.
.
             2/ Táto kúpna  zmluva je vyhotovená v 5 vyhotoveniach, po jednom pre každého účastníka  a 2 vyhotovenia pre vykonanie zápisu vkladu vlastníctva do KN.
             3/ Účastníci sa dohodli, že táto kúpna  zmluva nadobudne účinnosť nasledujúci deň po jej zverejnení na úradnej tabuli obce a webovom sídle predávajúceho I.
            Účastníci po prečítaní zmluvy výslovne  prehlásili, že táto zmluva obsahuje ich slobodne a vážne  prejavenú vôľu a na znak súhlasu s jej obsahom ju  podpísali.                                                           
                                                                  
                                                     V Haliči, dňa  16.05.2011

 Za predávajúceho:                                          		 Kupujúci:

 .................................                                                                    .......................................
  Vladimír Rehanek                                                                           
     starosta obce                                                                                 

                                                                                                      .………………………..